
РЕПУБЛИКА БЪЛГАРИЯ
Министeрство на  културата


З А П О В Е Д
№  РД 09……..…………./……………….2021 г.


На основание чл. 13д, ал. 1 и ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет
У Т В Ъ Р Ж Д А В А М

Учебна програма за специфична професионална подготовка по учебен предмет „Теория на професията за виолончело и контрабас“, за професия: код 212010 „Музикант-инструменталист”  от професионално направление: код 212 „Музикални и сценични изкуства”.
Учебната програма влиза в сила от учебната 2021/2022 година.

УЧЕБНА ПРОГРАМА ПО УЧЕБЕН ПРЕДМЕТ „ТЕОРИЯ НА ПРОФЕСИЯТА”
ПО ВИОЛОНЧЕЛО И КОНТРАБАС
ЗА ПРОФЕСИЯ МУЗИКАНТ-ИНСТРУМЕНТАЛИСТ


I.Цели и задачи на предмета
Изучаването на предмета Теория на професията има за цел да запознае, развие и обогати учениците с теоретичната основа и методическата последователност в музикално-изпълнителското изкуство. Задачата на учебния материал е да систематизира основните педагогически принципи-целенасочено свързани с изпълнението и преподаването на виолончело и контрабас.Разглеждайки въпросите на базата на теоретична основа, учениците получават осъзнат поглед за теорията, свързана с развитието на музикалните способности, овладяването на технически сръчности и прилагане на индивидуален подход на обучението. 
II.Методични указания 
В процеса на учебните часове ученикът се запознава не само с предмета на струнното музикално обучение, но и с основни теоретични трудове, учебници, статии, както и с по-широк педагогически музикален репертоар.Ученикът се въвежда в педагогическата практика.Натрупаните умения до 12 клас се подреждат и систематизират от методиката.В тази последна учебна година, предметът се явява като естествено обобщаващ фактор за теорията на изучавания музикален инструмент и въобще за професията.Провеждането на практически уроци с начинаещи, водени от самите ученици, провокира тяхната активност и ги превръща от наблюдатели в „педагози”.Възможността да изсвирят фрагмент от урока или да преподават нова учебна единица на малките ученици е още едно условие за израстването им. 
III. Учебно съдържание.Разпределение на учебния материал. 
1. Историческo развитие на струнните инструменти. Произход и специфика на теситурно-ниските струнни лъкови инструменти. Предшественици и усъвършенстване през вековете. Лютиерски школи. – 1 учебен час . 	
2. Устройство на съвременните виолончело и контрабас.Материали, от които се изработват. Големина на инструмента.Брой на струните. Начин на настройване. Качество на струните. Устройство на лъка.Видове лъкове.Качество на материалите-косми,жабка,дърво – 1 учебен час 
3. Видове школи и методики за обучението на виолончело и контрабас. Музикални произведения за виолончело и контрабас,създадени през различни исторически епохи и музикални стилове.- 1 учебен час 
4. Встъпителните уроци с музикален инструмент. Комбинирано и поетапно придобиване на двигателни,ритмически и слухови умения. Нотно ограмотяване.- 1 учебен час
5. Постановка на свирене. Позиция на тялото,положение на лява и дясна ръка. Държане на лъка. Лъководене. Празни струни.- 1 учебен час
 6. Начини на звукоизвличане.Видове- arco, pizzicato. Основни фактори, от които зависи звукоизвличането. Основни принципи при звукоизвличането: перпендикулярно движение на лъка, съотношение между натиск към струната и скорост на движение, спазване точката на контакт със струната. Връзка на звукоизвличането с темпото и динамиката.- 1 учебен час 
7. Ритъм. Точност на организацията на различни ритмични фигури. Нотно ограмотяване за трайностите на нотите и размерите. Броенето и тактуването в началния етап на обучение.-1 учебен час
8. Техника на лява ръка. Запознаване с грифа. Подредба на пръстите и откриване на интонационноточните тонове. Флажолети. Видове флажолети.- 1 учебен час
 9. Интонация-значение. Видове интонация. Условия за чисто интониране. Култивиране на слуха. Експресивна интонация при щрайховите инструменти.-1 учебен час 
10. Лява ръка - позиции. Брой, идове, характерни особености при изпълнението им. Давидов шарнир. Артикулация.- 1 учебен час 
11. Преходи.Видове преходи. Глисандо. Акустични явления при преходите. Основни принципи на преходите. Поредица от преходи.- 1 учебен час 
12. Гамите-универсално средство за техника на лява ръка. Апликатура на гами и разложени акорди. Разсвирване.- 1 учебен час 
13. Двоен гриф. Видове интервали. Апликатура на двоен гриф. Начини на работа.- 1 учебен час 
14. Акордова техника на лява ръка. Видове акорди и изпълнението им в различните музикални стилове.Украшения и трилери. Начини за изпълнение.- 1 учебен час 
15. Дясна ръка-лъководене,звукоизвличане. Изисквания при лъководенето. Посоки на лъка. Видове щрихи-легато, деташе, маркато, портато, мартеле. Приложение в различни изпълнителски стилове.-2 учебни часа 
16. Скачащи щрихи-спикато, сотийе, рикоше. Начини на овладяване. Приложение в различни изпълнителски стилове.- 2 учебни часа 
17. Апликатура-значение,видове. Обвързаност на апликатурата с музикалната форма. Инструментално-удобна и художествено-целесъобразна апликатура. Апликатурата като изразно средство. Връзката й с щрихите.- 2 учебни часа 
18. Вибратото като художествен похват в музиката. Видове вибрато. Начини на овладяване. Връзка на вибратото с музикалния стил.- 1 учебен час 
19. Цели и задачи на работата с етюди. Автори. Овладяване на различни видове техники чрез етюди.-1 учебен час
 20. Автори на трудове за техника на инструмента. Методически принципи за работа над технически упражнения. Известни изпълнители и школи (вкл.български). Значение.- 1 учебен час 
21. Художествени музикални произведения, композитори, епохи, стилове. Работа с корепетитор. Клавирният акомпанимент – обогатяващ фактор на музикалното изпълнение. Анализ и съдържание на произведението.- 1 учебен час . 
22. Структура на учебния час по инструмента. Разпределение на задачите. Определяне на главните и второстепенни цели. Атмосфера на урока. Личността на преподавателя.- 1 учебен час
23. Заниманията с инструмента в домашни условия. Педагогически похвати за стимулиране работата на учениците вкъщи. Участие на преподавателя за изработване на режим и организация на времето за самоподготовка. Сценични изяви. Усъвършенстване на сценичното поведение и издръжливост. Концентрация. Подготовка за конкурс.-1 учебен час .  
24. Свиренето наизуст. Помощници на паметта. Начини за запаметяване на нотния текст.- 1 учебен час 
25. Ансамбловото музициране. Камерна музика. Оркестърът-начин на употреба. Виолончелото и Контрабасът като оркестрови инструменти. - 1 учебен час 
*В теми 15,16 и 17,които са с практическа насоченост са предвидени по 2 учебни часа и се провеждат като открит урок от ученици от 12 клас с по-малки ученици.
 **Предвидени са 2 учебни часа за преговор и контролни работи в края на двата учебни срока. Общ брой часове 29 часа

13.Чакалов,Н.-Покоряване на четирите струни.София,1991.
14.Щайнхаузен,Ф.-Физиология на воденето на лъка.Музикални хоризонти,кн.13-14,1985.
15.Янкова,Тамара-Принципите на Станиславски,отразени в музикално-изпълнителското изкуство.София,1962.

БОИЛ БАНОВ

МИНИСТЪР НА КУЛТУРАТА


